**Podrobný všeobecne zrozumiteľný popis systému nakladania s komunálnymi odpadmi vrátane triedeného zberu v meste Námestovo**

1. Na území mesta sa zavádza množstvový zber drobných stavebných odpadov. Zberné miesto na drobný stavebný odpad sa nachádza v areáli zberného dvora mesta – Technické služby.

2. Papier sa zbiera do farebne rozlíšených zberných kontajnerov alebo do vriec - zber od rodinných domov, prostredníctvom školského zberu a prostredníctvom mobilného zberu.

a) Do papiera patria: noviny, časopisy, knihy, zošity, kancelársky papier, reklamné letáky, kartón, papierové tašky, listy, papierové vrecká, papierové krabice, obálky, letáky, katalógy, plagáty, pohľadnice, baliaci papier a pod.

b) Do papiera nepatria: samo prepisovací a voskovaný papier, použité plienky a hygienické potreby, plastové obaly, tetrapaky, znečistený papier, mastný papier, kopírovací papier, mokrý papier, alobal a pod, ale aj napr. pokladničné bločky (voskovaný papier), či papierové nádoby na vajíčka (mnohokrát recyklovaný obal, ktorý sa už ďalej nedá recyklovať).

c) Papierové krabice je potrebné poskladať a vhadzovať do nádob tak aby zaberali čo najmenej miesta.

3. Plasty sa zbierajú do farebne rozlíšených zberných kontajnerov alebo do vriec - zber od rodinných domov. Plasty sa zbierajú spoločne s tetrapakmi (VKM) a tiež s kovmi.

a) Do plastov patria: fólie, plastové obaly z domácnosti, plastové tašky, plastové vrecká, plastové vedrá, fľaše od kozmetických a čistiacich prípravkov, plastové fľaše, hračky, poháriky z automatov a iné plastové nádoby.

b) Do plastov nepatria: podlahové krytiny, guma, plasty znečistené chemickými látkami a zvyškami jedál, plasty znečistené biologickým odpadom, a pod.

c) Obaly z plastov je potrebné stlačiť a do vriec/kontajnerov ukladať tak, aby sa zmenšil ich objem a zaberali čo najmenej miesta.

4. Kovy sa zbierajú do farebne rozlíšených kontajnerov alebo do vriec - zber od rodinných domov. Ak sa vo Vašom okolí nenachádza kontajner na kovové obaly, zbiera sa spolu s plastmi a tetrapakmi (VKM)

a) Do kovových obalov patria: čisté plechovky a konzervy, kovové súčiastky, drôty, kovový šrot, oceľ, farebné kovy, obaly z kovov očistené o ich obsah.

b) Do kovových obalov nepatria: hrubo znečistené kovové obaly.

c) Konzervy a plechovky pred odovzdaním do nádoby je potrebné vypláchnuť, aby v nich nezostali zvyšky jedál a nápojov a plechovky je potrebné stlačiť.

5. VKM (tetrapaky) sa zbierajú do farebne označených kontajnerov spolu s plastmi alebo do vriec spolu s plastmi a kovmi – zber od rodinných domov.

a) Do VKM (tetrapakov) patria: viacvrstvové obaly od mlieka alebo džúsov, smotany a iných potravinárskych výrobkov, kozmetiky.

b) Do VKM (tetrapakov) nepatria: znečistené VKM (tetrapaky), viacvrstvové obaly od kávy, vreckových polievok.

c) VKM (tetrapaky) je potrebné umyť a stlačiť, aby sa zmenšil ich objem a zaberali čo najmenej miesta.

7. Sklo sa zbiera do farebne rozlíšených a označených kovových kontajnerov, ktoré sú rozmiestnené po meste, alebo do vriec - zber od rodinných domov.

a) Do skla patrí: sklenené fľaše, sklenené nádoby, obaly zo skla, sklenené poháre, okenné sklo a pod.

b) Do skla nepatrí: keramika, porcelán, zrkadlá, dymové sklo, žiarovky, žiarivky, obrazovky, silne znečistené sklo (farbami, potravinami) a pod.

8. Papier, plasty, kovové obaly, VKM (tetrapaky) a sklo je možné odovzdať počas prevádzkových hodín aj na zberný dvor.

9. Biologický odpad sa kompostuje v kompostovacom zásobníku na svojom pozemku. Konáre, lístie, trávu a pod. je možné doniesť aj do zberného dvora. Bioodpad nepatrí do nádob na komunálny odpad. Taktiež sa zakazuje bioodpad spaľovať.

a) Do bioodpadu patrí: tráva, lístie, piliny, drevná štiepka, burina, pozberové zvyšky z ovocia a zeleniny, zhnité ovocie a zelenina a biologický odpad z kuchyne: napr. zvyšky z čistenia ovocia a zeleniny, kávové zvyšky, čajové vrecúška, škrupiny z vajec atď.

b) Do bioodpadu nepatrí: komunálny odpad, papier, plasty, sklo, kovové obaly, tetrapaky, uhynuté zvieratá, zvyšky z jedál, kosti, mäsové výrobky a mliečne výrobky.

10. Prevádzkovateľ kuchyne zodpovedá za svoj biologicky rozložiteľný kuchynský a reštauračný odpad. Zakázané je skrmovanie, používanie drvičov a vypúšťanie do obecnej kanalizácie, dávať tento odpad do nádob určených na zber komunálnych odpadov v obci.

11. Zodpovednosť za zberné nádoby na komunálny odpad a nádoby na triedený odpad, ktoré sú vo vlastníctve/nájme prevádzkovateľov prevádzok – právnických osôb, alebo podnikateľov nesie majiteľ budovy, v ktorej sídlia prevádzkovatelia jednotlivých zariadení.

12. Jedlé oleje a tuky sa zbierajú do plastových fliaš s funkčným uzáverom, ktoré si občania zabezpečujú samostatne. Jedlé oleje a tuky je možné bezplatne odovzdať na zbernom dvore do označenej nádoby alebo benzínovej pumpe Slovnaft.

a) Do jedlých olejov a tukov patria: oleje a tuky z prípravy jedál, zvyšky nespotrebovaných olejov, prepálené oleje, zvyšky masla či tuku.

b) Medzi jedlé oleje a tuky nepatria motorové, hydraulické, či iné oleje a tuky, ktoré neboli pôvodne určené na konzumáciu, či na prípravu jedla.

c) Zakazuje sa zbaviť použitých jedlých olejov a tukov vypúšťaním do kanalizácie.

13. Objemný odpad sa zbiera do pristavených veľkokapacitných kontajnerov na zbernom dvore v areáli TS.

a) Medzi objemný odpad patrí starý nábytok, sedačky, kreslá, koberce, staré vane, WC, okná (musí byť oddelené sklo od rámov), atď.

b) Medzi objemný odpad nepatrí: komunálny odpad, papier, plasty, sklo, kovové obaly, tetrapaky, biologický odpad, konáre, elektroodpad, baterky atď.

14. Zakazuje sa ukladať stavebný odpad do nádob na zmesový komunálny odpad a do nádob na triedený odpad.

15. Zakazuje sa ukladať odpad mimo zberných kontajnerov!!! Týka sa to najmä starého nábytku, okien, dverí, elektrospotrebičov, vaní, WC a pod.

16. Odpad z domácností s obsahom škodlivých látok sa zbiera 2x ročne po vyhlásení na zbernom dvore v areáli Technických služieb.

a) Medzi odpad z domácností s obsahom škodlivých látok patrí: použité batérie a akumulátory, odpadové motorové a mazacie oleje, rozpúšťadlá, staré farby, lepidlá, laky, handry a rukavice znečistené olejom, farbami a obaly znečistené nebezpečnými látkami.

17. Textil a šatstvo sa zbiera do špeciálnych kontajnerov, ktoré sú rozmiestnené po meste.

a) Medzi textil a šatstvo patrí: odevy, deky, prikrývky, záclony, posteľná bielizeň, topánky, klobúky, čiapky, šále, rukavice, prípadne iné druhy šatstva a textilu. Textil sa odovzdáva do nádoby čistý a zabalený do igelitovej tašky.

b) Medzi textil a šatstvo nepatrí: komunálny odpad, papier, plasty, sklo, kovové obaly, tetrapaky, bioodpad a iný odpad.

18. Elektroodpad môžu občania bezplatne odovzdať na zberný dvor. Elektroodpad je možné odovzdať aj v rámci spätného odberu do predajní elektrospotrebičov – kus za kus pri všetkých elektrospotrebičoch (napr. pri kúpe novej práčky – odovzdám starú práčku), pri malých elektrospotrebičoch rozmer do 25 cm (napr. fén, kanvica) a žiarovky a žiarivky je možné odovzdať do predajní elektrospotrebičov aj bez zakúpenia nových elektrozariadení.

a) Medzi elektroodpad patria: televízory, rádiá, elektronické hračky, počítačová technika, telekomunikačná technika, videá, žiarovky, žiarivky, lampy, mobily, ohrievače, kávovary, práčky, chladničky, elektromotory, ručné elektrické náradie, predajné automaty a pod.

b) Medzi elektroodpad nepatria: plynové variče, vypínače a zásuvky, svetelné reklamy, svetelná signalizácia, kovy, plasty, papier, drevo, zmesový komunálny odpad, či iné odpady.

19. Použité batérie a akumulátory ktoré sú súčasťou elektroodpadu z domácností sa zbierajú spolu s týmto odpadom. Použité batérie a akumulátory je možné odovzdať na zbernom dvore. Malé tuškové baterky je možné odovzdať aj do zbernej nádoby, ktorá sa nachádza na mestskom úrade. Malé tuškové baterky a automobilové batérie a akumulátory je možné odovzdať aj v rámci spätného zberu do predajní, ktoré predávajú dané druhy bateriek.

a) Do použitých batérií a akumulátorov patria: prenosné (gombíkové, tuškové) a automobilové batérie a akumulátory.

b) Do použitých batérií a akumulátorov nepatria: priemyselné batérie a akumulátory, iné odpady s obsahom škodlivých látok ako sú samotné batérie a akumulátory, odpady, zmesový komunálny odpad, či iné odpady.

20. Nespotrebované lieky a zdravotnícke pomôcky je potrebné odovzdať do verejných lekární.

21. Odpadové pneumatiky nie je možné odovzdať na zbernom dvore. Konečný používateľ pneumatiky je povinný pneumatiku po tom, ako sa stala odpadovou pneumatikou, odovzdať distribútorovi pneumatík (autoservis, pneuservis).

22. Zberný dvor je otvorený od 01.04. 2019 do 31.10.2019, v pondelok až sobotu v čase od 08.00 hod. do 12.00 hod.,  v stredu od 08.00 hod. do 18.00. hod. a nachádza sa na ul. Miestneho priemyslu 560 v Námestove, v areáli Technických služieb. Na zberný dvor je možné odovzdať tieto odpady: papier, plasty, sklo, kovy, tetrapaky, drobný stavebný odpad, objemný odpad, biologicky rozložiteľný odpad, elektroodpad, batérie a akumulátory a jedlé oleje a tuky, použité šatstvo a textílie.

23. Je prísny zákaz vytvárať čierne skládky na území nášho mesta a aj iných miest.

24. Sankcie za nedodržanie VZN č. 1/2016 o nakladaní s komunálnymi odpadmi a s drobnými stavebnými odpadmi na území mesta Námestovo je pokuta do 1500 € pre fyzické osoby a pre právnické osoby do výšky 6638 €.